Sekolah Menengah Kebangsaan Munshi Abdullah, Melaka

Sekolah Menengah Kebangsaan Munshi Abdullah atau nama ringkasnya SMK Munshi Abdullah, merupakan sebuah Sekolah Menengah Kebangsaan yang terletak di Batu Berendam. Pada 2009, Sekolah Menengah Kebangsaan Munshi Abdullah memiliki 987 orang pelajar lelaki dan 1086 orang pelajar perempuan, menjadikan jumlah keseluruhan murid seramai 1918 orang. Ia mempunyai seramai 143 orang guru.2009 Sejarah SMK Munshi Abdullah telah ditubuhkan pada tahun 1958 sempena menyahut seruan Penyata Dasar Pelajaran Razak 1956. Pada mula penubuhannya, pelajar menumpang di Sekolah Inggeris Gajah Berang di Jalan Gajah Berang. Nama asalnya ialah Sekolah Menengah Kebangsaan Laki-Laki Bandar Melaka (SMKL). Pelajar perintisnya berjumlah 80 orang iaitu terdiri daripada pelajar-pelajar lelaki tingkatan 1. Pada tahun 1964, SMKL menumpang di bangunan Sekolah Menengah Tun Tijah, di Jalan Durian Daun. Kemudiannya berpindah dan menumpang di bangunan Durian Daun pada Oktober 1965. Pada bulan Disember 1966, SMKL mempunyai bangunan sendiri di Batu_Berendam, yang terletak kira-kira 5 km dari Bandar Melaka. Nama sekolah ini ditukar kepada Sekolah Menengah Kebangsaan Lelaki Batu Berendam (SMKLBB). Pada masa ini SMKLBB terdiri daripada empat blok bangunan iaitu Blok A, B, C, D dan sebuah kantin. Pada 16 Jun 1968, apabila SMKLBB dirasmikan oleh Menteri Pelajaran Malaysia, Tan Sri Mohd. Khir Johari dan secara rasminya, nama sekolah ini telah ditukar kepada Sekolah Menengah Munshi Abdullah (SMMA). Tingkatan 6 Sastera bermula pada tahun 1969 dan mengandungi 30 orang pelajar terdiri daripada 15 pelajar lelaki dan 15 pelajar perempuan. Pada tahun 1970, tiga kelas Tingkatan 4 aliran sains dimulakan juga bermulanya pengambilan pelajar perempuan kerana sebelumnya pengambilan pelajar tingkatan 1 hingga 5 adalah terdiri daripada pelajar lelaki sahaja. Berikutan dengan itu, satu kelas Tingkatan 6 sains dimulakan di SMKMA pada tahun 1971. Pada tahun 1977, SMKMA menerima pelajar Rancangan Khas iaitu pelajar yang sekurang-kurangnya mendapat 3A dalam Ujian Penilaian Sekolah Rendah (UPSR) yang tidak berjaya ke Sekolah Berasrama Penuh (SBP) sebanyak dua kelas dengan lebih kurang 65-75 pelajar lelaki dan perempuan. Mereka diwajibkan tinggal di asrama. Pada tahun 1991, program Rancangan Khas (RK) ini dihentikan dan digantikan dengan Kelas Aliran Agama (KAA). Pada dasarnya KAA ini sama dengan RK bezanya pelajar-pelajar ini tidak berjaya permohonannya ke SMK(A) iaitu SMK aliran agama. Pada Tahun 2020, SMK Munshi Abdullah telah dijadikan semula sekolah satu sesi persekolahan. Murid Tingkatan 6 telah berpindah ke premis baru di blok G yang asalnya adalah bangunan asrama lelaki. Pengetua Lagu Sekolah USAHA TETAP JAYA Usaha tetap jaya Cogan perjuangan hidup Mengamalkan rukun negara Junjung tinggi untuk nusa dan bangsa Pelihara nama baik Ibubapa dan negara Semat di sanubari Suruhan dan larangan agama Menghadapi cabaran zaman Dengan cogan kata Usaha tetap jaya Wahai pemudi pemuda Belia harapan bangsa Pergandakanlah usahamu Untuk menuju kejayaan Negara Belajarlah dengan giat Jangan lupa beribadat Amalkan segera Disiplin semangat belia Mencapai semua cita-cita Berbakti kepada bangsa Dengan cogan kata Usaha tetap jaya. Aktiviti dan Peristiwa Sepanjang Tahun 2017 Sepanjang tahun 2017, terdapat pelbagai aktiviti akademik dan ko-akademik yang telah dilaksanakan. Antara aktiviti-aktiviti tersebut adalah: Minggu Mesra Pelajar Tingkatan 1 Kejohanan Merentas Desa Kejohanan Sukan Tahunan Jubli Emas Majlis Pelantikan Pemimpin Pelajar Pelancaran Minggu Bahasa KOMBeT Sejarah Sambutan Hari Guru Peringkat Sekolah Minggu Teknik dan Vokasional Bengkel Kecemerlangan Pelajar Sambutan Ceria Merdeka Malam Munshi Berselawat Galeri Warisan Galeri Sejarah Munshi atau dahulunya lebih dikenali sebagai Bilik Warisan telah ditubuhkan sejak tahun 1990 bersesuaian dengan dasar Jabatan Pelajaran Melaka pada ketika itu yang inginkan setiap sekolah mempunyai sebuah bilik yang boleh menghimpunkan segala aspek penting sejarah perkembangan sekolah. Di bawah pentadbiran Tuan Haji Sairi bin Haji Tahir yang merupakan Pengetua SMK Munshi Abdullah pada ketika itu, Bilik Warisan telah dibangunkan dengan jayanya. Guru-guru dan para pelajar SMK Munshi Abdullah telah mengumpulkan dan merekodkan banyak peristiwa penting yang berlaku sejak tahun 1968. Kini, Bilik Warisan telah dibangunkan lagi dengan meluaskan skop fungsi dan peranannya iaitu dua elemen tambahan telah dilakukan dengan penubuhan Sudut Warisan Tradisional dan Sudut Anugerah dan kini ianya lebih dikenali sebagai Galeri Munshi. Rekod Pencapaian Kokurikulum 2017 Rekod Penyertaan dan Pencapaian Pelajar Dalam Pertandingan Sukan (Olahraga/Sukan dan Permainan/Lain-lain) Tahun 2017 Alumni MUNSHI Templat:Anas Firdaus Alamat Sekolah Menengah Kebangsaan Munshi Abdullah Batu Berendam, 75350, Melaka Melaka, Malaysia Telefon = 06-3175320 Faks = 06-3173812 Rujukan Pautan luar